section_heading: Gonfalonijer u Firenci
paragraph_text: U Firenci se ta dužnost zvala Gonfaloniere di Giustizia (zastavnik pravde). To je bio jedan od devet građana, izabran ždrijebom svaka dva mjeseca, koji su formirali vladu zvanu signorija. Gonfaloniere di Giustizia je bio privremeni nositelj i čuvar gradske zastave, koju je za svečanosti nosio na križnoj motci. Gonfaloniere di Giustizia se i odjećom razlikovao od svojih osmero kolega - nosio je crveni kaput, postavljen skupim hermelinom, bogato opšiven i ukrašen zlatnim zvijezdama. Svaka četvrt u Firenci je imala svog starješinu (priore) koji je mogao biti biran u signoriju (gradsko vijeće) i svog „komunalnog zastavnika“ (gonfaloniere di compagnia) kojeg su birale najprominentije obitelji iz te četvrti.